KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2009. április 29-i ülésére)

TÁRGY: PETŐFI TÉR 3. SZ. III. EMELETI IRODÁK ÉRTÉKESÍTÉSE

A Képviselő-testület a 115/2006. sz. határozatával árverés útján történő értékesítésre kijelölte az önkormányzati tulajdonú, A Petőfi tér 3. sz. III. emeletén lévő egybenyíló, 18 és 12 m2 nagyságú irodákat, az induló kikiáltási árat 1.170.000,- Ft-ban és 780.000,- Ft-ban állapította meg. Figyelemmel a sikertelen árverési felhívásokra, a Képviselő-testület az 54/2007. számú határozatával az induló kikiáltási árat 10 %-kal csökkentette és azt 1.053.000,- Ft-ban és 702.000,- Ft-ban határozta meg.

Az elmúlt időszakban több alkalommal is kiírásra került az árverés, de az a továbbiakban is eredménytelen maradt. 

Az önkormányzat vagyonrendelete 9. § (3) bekezdése szerint, „Amennyiben a hasznosítás az értékbecslő által meghatározott értéken sikertelen, az ár legfeljebb 10 %-kal csökkenthető. Amennyiben az árcsökkentés sem vezet eredményre, a korábbi tapasztalatok alapján új értékbecslést kell elvégeztetni.”

A fentiekre figyelemmel a szakértő az új becsült forgalmi értéket 900.000,-Ft-ban és 600.000,- Ft-ban határozta meg.

Az ingatlanok értékesítése érdekében javasolom, a Képviselő-testület az irodák induló kikiáltási árát a becsült forgalmi értékkel megegyező összegben állapítsa meg.

Kiskőrös, 2009. április 6.


Domonyi László sk.


polgármester 

HATÁROZAT-TERVEZET

A Képviselő-testület az 54/2007. számú határozattal módosított 115/2006. számú, „A Petőfi tér 3. sz. alatt lévő 2 irodahelyiség értékesítése” tárgyú határozatát akként módosítja, hogy

· a kiskőrösi 3093/A/53 hrsz-ú, 18 m2 nagyságú ingatlan induló kikiáltási árát bruttó 900.000,-Ft-ban állapítja meg,

· a kiskőrösi 3093/A/54 hrsz-ú, 12 m2 nagyságú ingatlan induló kikiáltási árát bruttó 600.000,- Ft-ban állapítja meg.

Határidő: 2009. június 30.

A módosítás a határozat egyéb rendelkezéseit nem érinti.

